Lav et referat af nedenstående tekst:

Tekst:
Snakken går blandt fiskerne. Om at det er ikke første gang smuglere har brugt Aalbæk Havn. Af og til ser fiskerne personer i havnen, som de er overbeviste om er smuglere. - Der har da været mindst to smuglerier de senere år, der er blevet afsløret. Det har været noget med cigaretter og noget finsprit, siger fisker Jens Jakobsen til TV2/NORD. I færd med at laste 10.000 liter finsprit ombord på en coaster blev to yngre nordmænd og en dansker tilbage i 2001 taget på fersk gerning midt om natten på Ålbæk Havn. Men at der nu er tale om et kæmpe parti hash, der ryger via Aalbæk Havn overrasker fiskerne. - Jeg havde godt nok aldrig troet, at også hash bliver smuglet den her vej, siger fisker Leo Thomsen. At der siden finsprit-smugleriet også har været andre smuglere på spil i Aalbæk er fiskerne så godt som sikre på. - Når man kommer på havnen klokken 4 om morgenen sker det af og til at nogle lystfartøjer eller store speedbåde pludselig får travlt med at stikke til havs. Det har da undret mig, siger Jens Jakobsen. MERE I TV2/NORD MANDAG KL. 19.30

Referat:
Den mindre Aalbæk Havn har før været brugt af smuglere, mener de lokale fiskere.